ПРИЛОЖЕНИЕ 1

**ТЕХНИЧЕСКО ЗАДАНИЕ**

**за участие в открита процедура за възлагане на обществена поръчка с предмет:**

**МОНИТОРИНГ НА ПЕЧАТА, ИНТЕРНЕТ САЙТОВЕ И ЕЛЕКТРОННИ МЕДИИ /РАДИО И ТЕЛЕВИЗИЯ/ ЗА НУЖДИТЕ НА ПРСР**

**ноември 2012**

**СЪДЪРЖАНИЕ**

**1. ОБЩА ИНФОРМАЦИЯ**

* **Правна рамка**

**2. ЦЕЛ**

**3. ОБХВАТ НА УСЛУГАТА**

**4. МЕСТОПОЛОЖЕНИЕ И СРОК**

* **Местоположение**
* **Срок на изпълнение**

**5. НЕОБХОДИМИ РЕСУРСИ**

**6. УПРАВЛЕНИЕ И КОНТРОЛ НА ИЗПЪЛНЕНИЕТО НА ДОГОВОРА**

**7. ФИНАНСОВИ УСЛОВИЯ**

* **Бюджет**

І. ОБЩА ИНФОРМАЦИЯ

**1. Правна рамка**

Правната рамка за осигуряване на информация и публичност по Програмата за развитие на селските райони 2007-2013 год. – ПРСР, наричана по-долу Програмата, се задава от следните документи:

1. чл. 76 от Регламент на Съвета (ЕС) № 1698/2005 за подпомагане развитието на селските райони чрез Европейския земеделски фонд за развитие на селските райони (ЕЗФРСР), регламентиращ задълженията на Управляващия орган във връзка с информираността и публичността по Програмата.

2. Регламент на ЕС 1974/2006, задаващ подробните правила за прилагането на Регламент на Съвета (ЕС) № 1968/2005 и чл. 58(3), Анекс VI, в който се определя необходимата информация, която трябва да съдържа Програмата.

3. Програма за развитие на селските райони на Р. България в периода 2007 – 2013 г., като в т. 13 се съдържа информация за Комуникационния план.

4. Комуникационен план на Програмата за развитие на селските райони за периода 2007-2013 г.

Съгласно чл. 58(3) от Регламент на Комисията (EК) 1974/2006, съдържащ подробни правила за прилагане на Регламент на Съвета (EC) 1698/2005, Комуникационният план е част от Програмата за развитие на селските райони. Комуникационният план, одобрен от Управителния съвет и от Комитета за наблюдение на Програмата, гарантира и осигурява чрез прилагането си прозрачност и информация от практическо значение за всички идентифицирани целеви групи за дейности, свързани с подготовката, ефективното управление, наблюдението, оценката, информираността и контрола по прилагането на Програмата. Прилагането на Комуникационния план също така допринася за подготовката на кандидатите за финансово подпомагане и изготвянето на качествени проектни предложения за всички приоритетни оси на ПРСР. Комуникационният план ще се финансира от Техническа помощ по ПРСР.

Съгласно Раздел І от одобрения списък на дейности по линия на техническа помощ от ПРСР (2007-2013), по който ползвател е Министерство на земеделието и храните, дейност № 59 предвижда мониторинг на печата, интернет сайтове и електронни медии / радио и телевизия/ за нуждите на ПРСР.

**II. ЦЕЛ НА ПОРЪЧКАТА**

С оглед вземане на навременни решения, с цел коректното и точно информиране на обществеността относно водената политика и разходването на средствата по ПРСР от Управляващия орган, е необходимо извършване на ежедневен мониторинг на печата, радио, интернет сайтове и телевизионните канали от външен изпълнител за нуждите на Програма за развитие на селските райони.

**III. ОБХВАТ НА ПОРЪЧКАТА**

С дейността се предвижда извършване на ежедневен мониторинг на печата, интернет сайтове и електронни медии от външен изпълнител за нуждите на Програма за развитие на селските райони 2007-2013 г. Мониторингът трябва да обхваща ключови комуникационни канали, както сред традиционните медии – телевизионни и радио програми, национални всекидневници, седмичници, така и в интернет пространството – онлайн медии, блогове, форуми, социални мрежи. Осъществяването на всекидневен мониторинг ще спомогне за вземането на бързи и навременни действия с цел коректно и точно информиране на обществеността относно водената политика и разходването на средствата по ПРСР от Управляващия орган.

Изпълнителят трябва да представи концепция със своето предложение за изготвяне на ежедневен мониторинг на медиите, както следва:

1. Интернетбазираните медии - интернет издания и блогове
2. Национални печатни издания
3. Регионални и специализирани печатни издания
4. Телевизии
5. Радиа

Изпълнителят трябва да представи в кратка **концепция-предложение** как мониторингът да бъде в най-голяма степен ефективен и какъв е най-краткият срок за реакция при негативни новини относно Програма за развитие на селските райони 2007 – 2013 г. Изпълнителят трябва да предложи адекватен брой и обхват на медиите с цел максимално осведомяване относно темите, касаещи Програмата.

**Общи изисквания за изпълнение на услугата „Мониторинг на печата, интернет сайтове и електронни медии / радио и телевизия/ за нуждите на ПРСР“:**

1. Мониторингът трябва да включва слените задължителни реквизити – наименование на медията, резюме, заглавие, подзаглавие, автор, текст, линк/видео материал/сканиран електронен формат на новината
2. Изпълнителят трябва да обезпечи извършването на ежедневен мониторинг;
3. Изпълнителят трябва да представи списък от медии, които ще бъдат следени ежедневно за целите на мониторинга;
4. Изпълнителят трябва да представи срок за реакция при негативни коментари относно Програмата за развитие на селските райони 2007-2013 г.

**IV. МЕСТОПОЛОЖЕНИЕ И СРОК**

1. Местоположение: Република България

2. Срок за изпълнение на дейността

Срокът за изпълнение на дейността е 1 година след сключване на договора с изпълнителя.

**V. НЕОБХОДИМИ РЕСУРСИ**

* 1. **Критерии за допустимост на участника**

Изпълнителят трябва да притежава необходимия финансов, професионален капацитет и опит за изпълнението за услугата.

Участникът следва да осигури екип от специалисти, които разполагат с необходимия експертен капацитет, както и да притежава необходимите материални ресурси за изпълнение на услугата.

**Екип за изпълнение на проекта**

* **Ръководител екип**, който да отговаря за цялостната координация и реализирането на проекта, както и за отчитането пред Възложителя
* **Ключов експерт (креативна част и творческа реализация)** – следва да подпомага дейността на ръководителя на екипа по изпълнението на услугата
* **Ключов експерт (техническа реализация)** – следва да подпомага дейността на ръководителя и ключовия експерт по изпълнението на услугата, както и да отговаря за техническата реализация на проекта.

**VI. УПРАВЛЕНИЕ И КОНТРОЛ НА ИЗПЪЛНЕНИЕТО НА ДОГОВОРА**

Адекватното управление на проекта трябва да осигури:

• Контролирано и организирано стартиране, изпълнение и приключване на дейностите по техническо задание;

• Текущ контрол по изпълнението на дейностите по услугата/ите;

• Взимане на гъвкави решения;

• Управленски контрол на възможните отклонения по предвижданите дейности в , концепцията по изпълнение на услугата и по настояване на Възложителя;

• Осигуряване на добра комуникация между Изпълнителя и Възложителя.

Основни мониторингови и контролиращи инструменти са текущите срещи и докладите по управлението и изпълнението на заложените в техническото задание дейности.

**Срещи по контрола и управлението на проекта**

Срещите на Комисията за управление и контрол следва да се провеждат по преценка на Възложителя и при възникване на обективна ситуация за тяхното провеждане (напр. възникване на казус, по молба на изпълнителя за разглеждане на даден въпрос и т.н.) и при постъпване на отчети (междинни, окончателен), с цел тяхното разглеждане и вземане на решения. - . В Комисията за управление и контрол присъстват определените със заповед на Министъра на земеделието и храните членове - служители от дирекция ВОП и РСР. Решенията, взети от членовете на Комисията се утвърждават с протокол от съответното заседание, изготвен от секретаря на Комисията, подписан от всички членове и предаден за подпис от Изпълнителя, с оглед деклариране запознаването с решенията.

**VII. ФИНАНСОВИ УСЛОВИЯ**

**1. Допустими разходи**

Максималният бюджет за дейността е 50 000.00 лв. без ДДС.

**Допустимите категории разходи включват:**

* Възнаграждения на експертите свързани с изпълнението на дейността;
* други допустими разходи, присъщи за дейността, съгласно Наредба № 13/03.04.2008 година.

Всички разходи допустими по реда на Наредба № 13 от 3.04.2008 г. за организацията по предоставяне на финансова помощ за изпълнение на дейностите по линия на техническа помощ от ПРСР за периода 2007-2013 г. (обн., ДВ, бр. 39 от 15.04.2008 г.)

**2. Отчетност и плащания**

Изпълнителят може да представи до два междинни и окончателен отчети за дейността си.

Отчетите се представят в 4 бр. хартиени копия и на магнитен носител (CD) – на български език.

Плащанията се извършват по реда на Наредба № 13 от 3.04.2008 г. за организацията по предоставяне на финансова помощ за изпълнение на дейностите по линия на техническа помощ от ПРСР за периода 2007-2013 г. (обн., ДВ, бр. 39 от 15.04.2008 г.)